b'\n_START_ARTICLE_\nOddelek za slovanske jezike in knji\xc5\xbeevnosti, Filozofska fakulteta v Ljubljani\n_START_PARAGRAPH_\nOddelek za slovanske jezike in knji\xc5\xbeevnosti je v okviru Filozofske fakultete v Ljubljani deloval v letih 1919\xe2\x88\x922002, do lo\xc4\x8ditve na Oddelek za slovenistiko in Oddelek za slavistiko.\n_START_SECTION_\nZgodovina\n_START_PARAGRAPH_\nSnovanje slavistike v Ljubljani se je za\xc4\x8delo takoj po prvi svetovni vojni hkrati z ustanavljanjem univerze v Ljubljani. Najve\xc4\x8djo odgovornost pri snovanju oddelka sta nosila zlasti tedanja gra\xc5\xa1ka profesorja Fran Ramov\xc5\xa1 in Rajko Nahtigal. \xc5\xbde novembra 1918 je bil izdelan koncept postopnega ustanavljanja visoko\xc5\xa1olskih ustanov po tem redu: najprej ustanovitev knji\xc5\xbenice, nato vseu\xc4\x8dili\xc5\xa1\xc4\x8da in akademije. Delo v seminarju je bilo takoj ob ustanovitvi Filozofske fakultete v Ljubljani leta 1919 omogo\xc4\x8deno z nakupom dragocene knji\xc5\xbenice gra\xc5\xa1kega profesorja dr. Gregorja Kreka. Seminar je imel pet stolic: stolico za slovenski jezik, za slovensko knji\xc5\xbeevnost, za srbohrva\xc5\xa1ki jezik in knji\xc5\xbeevnost, za splo\xc5\xa1no slovansko filologijo (jezikoslovje) in za splo\xc5\xa1no slovansko filologijo (literatura). \xc5\xa0tudijska zasnova, kakr\xc5\xa1no so slavisti z nekaterimi dopolnitvami uresni\xc4\x8devali od 1919 do \xc5\xa1olske reforme 1959/60, temelji na splo\xc5\xa1ni orientaciji tedanjega, zlasti gra\xc5\xa1kega jezikoslovja. Seminar za slovensko filologijo je bil pobudnik nekaterih pomembnih dejanj, med njimi leta 1935 ustanovitve Slavisti\xc4\x8dnega dru\xc5\xa1tva v Ljubljani. Dru\xc5\xa1tveno glasilo Slovenski jezik je bilo prvo samostojno strokovno glasilo slavistov, po vojni pa so leta 1948 ustanovili Slavisti\xc4\x8dno revijo in leta 1956 Jezik in slovstvo, ki izhajata \xc5\xa1e danes. Pomembno vlogo so imeli profesorji slavisti tudi pri ustanovitvi Slovenske akademije znanosti in umetnosti._NEWLINE_V devetdesetih letih so se okrepila razmi\xc5\xa1ljanja, da bi oddelek zaradi povsem razli\xc4\x8dnih ciljev in nalog, razdelili na Oddelek za slovenistiko in Oddelek za slavistiko, kar se je 1. 10. 2002 tudi uresni\xc4\x8dilo._NEWLINE_V tridesetih letih se Seminar za slovansko filologijo preimenuje v In\xc5\xa1titut za slovansko filologijo, ta pa spet v Seminar za slovansko filologijo (1959/60). Kasneje pride do preimenovanja v Oddelek za slovanske jezike in knji\xc5\xbeevnosti (1962/1963), v sedemdesetih v Pedago\xc5\xa1ko-znanstveno enoto za slovanske jezike in knji\xc5\xbeevnosti ter v osemdesetih ponovno v Oddelek za slovanske jezike in knji\xc5\xbeevnosti._NEWLINE__NEWLINE_V Oddelku za slovanske jezike in knji\xc5\xbeevnosti pride do razdru\xc5\xbeitve (2002) na dva oddelka \xe2\x80\x93 na Oddelek za slovenistiko in Oddelek za slavistiko.'